nvidia/miracl-vision huggingface dataset:
अश्वमीन

see Species. अश्वमीन या समुद्री घोड़ा (Seahorse) समुद्र में पायी जाने वाली छोटी मछलियों की ५४ प्रजातियों का नाम है जो हिप्पोकैम्पस जीनस में आतीं हैं। समुद्री घोड़ा एक विचित्र प्रकार की मछली है। इसका सिर घो़ड़े के सिर से मिलता-जुलता है, इसलिए इसका नाम समुद्री घोड़ा पड़ गया। इसका शरीर कड़ा और चिकना होता है तथा पूँछ साँप जैसी होती है। यह अक्सर गर्म समुद्रों के पास समुद्री घास और छोटे-छोटे पौधों के साथ पूँछ की कुंडली बनाकर चिपका रहता है। इसकी अधिकतर आदतें मछलियों से अलग होती हैं। समुद्र के पानी में बहती हुई किसी चीज को खाते समय भी ये अपनी पूँछ समुद्री घास से चिपकाए रहते हैं। ये सफेद पीले और लाल रंग के होते हैं। इनकी सौ से अधिक प्रजातियाँ पाई जाती हैं। इनकी लंबाई २.५ सेमी से ३०.५ सेमी तक होती है। ये फिन का इस्तेमाल करते हुए सीधी स्थिति में तैरते हैं।इसकी दोनों आँखें एक-दूसरे से स्वतंत्र काम करती हैं, नर समुद्री घोड़े के पेट पर कंगारू की तरह थैली होती है। मादा इसी थैली में अंडे देती है। इस थैली में ही अंडों से बच्चे बनते। अंडों से बच्चे बनने में ४५ दिन का समय लगता है8। इसके बाद नर थैली खोलकर बच्चों को समुद्र में छोड़ देता है। नर समुद्री घोड़ा एक वर्ष में अंडों को तीन बार अपनी थैली में "से" सकता है। एक बार में वह इसमें पचास अंडों को रख सकता है। मादा से मिलने के बाद ५ सप्ताह में इसके पेट की थैली में अंडे तैयार हो जाते हैं। समुद्री घोड़ा केवल गर्मियों में ही दिखाई देता है। यह किसी को पता नहीं कि सर्दियों में यह कहाँ चला जाता है। यह मछली खाने के काम नहीं आती। समुद्री घोड़े को दूसरी मछलियाँ भी खाना पसंद नहीं करतीं। इसलिए इसे शत्रुओं का खतरा कम हो जाता है। अश्व्मीन का आकार 1.५ से 35.५ सेंटीमीटर तक होता है सामान्य रूप से मछलियों में से अश्वामिन के पास एक अच्छी लचीली गर्दन होती है. ये छोटे जिव तैरने में काफी कमजोर होते है इनकी पूंछ के ऊपरी हिस्से पर मोरपंख जैसे बेहद छोटे से पंख होते है लेकिन ये तेजीसे तैरने लायक मदद नहीं करते.
टिम पैन

टिमोथी डेविड (अंग्रेज़ी: Timothy David) जिन्हें अभी ज्यादातर टिम पैन के नाम से जाना जाता है। इनका जन्म ८ दिसम्बर १९८४ को ऑस्ट्रेलिया के होबार्ट शहर के तस्मानिया नामक शहर में हुआ था। ये एक ऑस्ट्रेलियाई क्रिकेट टीम के क्रिकेट खिलाड़ी है जो घरेलू क्रिकेट तस्मानिया टाइगर्स और होबार्ट हरिकेन्स नामक टीमों की ओर से खेलते हैं पैन मुख्य रूप से एक बल्लेबाज और साथ ही विकेटकीपर के लिए भी जाने है। ये आईपीएल में एक सीजन में पुणे वॉरियर्स इंडिया के लिए खेले थे। टिम पैन ने अपने अंतर्राष्ट्रीय टेस्ट क्रिकेट कैरियर की शुरुआत १३ जुलाई २०१० को  पाकिस्तान टीम के खिलाफ की थी और उस मैच में इन्होंने पहली पारी में मात्र ७ रन बनाए थे। लेकिन दूसरी पारी में इन्होंने अच्छी बल्लेबाजी करते हुए ४७ रनों की पारी खेली थी उस दौरान इन्होंने ८५ गेंदों का सामना किया था जिसमें ३ चौके भी लगाए थे। और वो मैच ऑस्ट्रेलियाई टीम ने पाकिस्तानी टीम को हरा दिया था। टिम पैन ज्यादा समय तक टेस्ट क्रिकेट नहीं खेल पाये और इन्होंने अपना अंतिम बार टेस्ट मैच भी २०१० में ही खेला है जो भारत के खिलाफ  ९ से १३ अक्टूबर २०१० में बैंगलोर के एम चिन्नास्वामी स्टेडियम क्रिकेट स्टेडियम पर खेला गया था जिसमें भारतीय क्रिकेट टीम ने ऑस्ट्रेलिया को ७ विकेटों से हराया था। टिम पैन ने अपने एक दिवसीय अंतर्राष्ट्रीय की शुरुआत २८ अगस्त २००९ को स्कॉटलैंड टीम के खिलाफ की थी। जिसमें इन्होंने ३८ गेंदों पर २९ रनों की पारी खेली थी। इन्होंने अपना अंतिम एक दिवसीय अंतर्राष्ट्रीय मैच १३ अप्रैल २०११ को बांग्लादेश क्रिकेट टीम के खिलाफ खेला था। ऑस्ट्रेलियाई इस खिलाड़ी ने अपने ट्वेन्टी-ट्वेन्टी क्रिकेट कैरियर की शुरुआत ३० अगस्त २००९ को स्कॉटलैंड के खिलाफ मैनचेस्टर के क्रिकेट मैदान पर की  थी लेकिन उस मैच में इन्हें बल्लेबाजी करने का मौका नहीं मिला था और मैच बारिश के कारण बिना परिणाम के ही रहा था।
नाइट्रोग्लिसरिन

नाइट्रोग्लिसरीन (एनजी), भी नाइट्रोग्लिसरीन के रूप में जाना, trinitroglycerin (TNG), trinitroglycerine, नाइट्रो, ग्लिसरिल trinitrate (GTN), या 1,2,3-trinitroxypropane, एक भारी, बेरंग, तेल, विस्फोटक तरल सबसे अधिक ग्लिसरॉल nitrating द्वारा निर्मित है नाइट्रिक एसिड एस्टर के गठन के लिए उचित शर्तों के तहत सफेद धब्बा नाइट्रिक एसिड के साथ। रासायनिक रूप से, पदार्थ नाइट्रो यौगिक के बजाय एक कार्बनिक नाइट्रेट यौगिक है, फिर भी पारंपरिक नाम अक्सर रखा जाता है। 1847 में आविष्कार किया, नाइट्रोग्लिसरीन विस्फोटकों के निर्माण, ज्यादातर बारूद, और इस तरह के रूप में यह निर्माण, विध्वंस, और खनन उद्योगों में कार्यरत है में एक सक्रिय संघटक के रूप में इस्तेमाल किया गया है। 1880 के दशक के बाद से, यह सेना द्वारा एक सक्रिय संघटक, और nitrocellulose के लिए एक gelatinizer के रूप में, इस तरह के cordite और ballistite के रूप में कुछ ठोस प्रणोदक, में इस्तेमाल किया गया है। रिएलोडर्स द्वारा उपयोग किए जाने वाले डबल-आधारित धुआं-भंग बंदूकधारियों में नाइटोग्लिसरिन भी एक प्रमुख घटक है। नाइट्रोसेलुलोज के साथ संयुक्त, राइफल, पिस्तौल और शॉटगन रिलोडर्स द्वारा इस्तेमाल किए जाने वाले सैकड़ों पाउडर संयोजन हैं। 130 साल के लिए, नाइट्रोग्लिसरीन ऐसे एंजाइना पेक्टोरिस और क्रोनिक दिल विफलता के रूप में हृदय रोग के इलाज के लिए एक शक्तिशाली वाहिकाविस्फारक (नाड़ी तंत्र के फैलाव) के रूप में चिकित्सा की दृष्टि से किया गया है। हालांकि यह पहले से ज्ञात था कि इन लाभकारी प्रभाव नाइट्रोग्लिसरीन की वजह से नाइट्रिक ऑक्साइड में बदला जा रहा है, एक शक्तिशाली venodilator, है ना 2002 इस रूपांतरण के लिए एंजाइम माइटोकॉन्ड्रियल एल्डिहाइड डिहाइड्रोजनेज होने की खोज की थी जब तक था।  नाइटोग्लिसरिन सब्लिंगिक गोलियां, स्प्रे और पैच में उपलब्ध है।  अन्य संभावित सुझावों में प्रोस्टेट कैंसर में सहायक चिकित्सा शामिल है।  क्रोनिक गुदा फ़िज़र्स के उपचार के लिए, यह कम मात्रा में, टॉपिक रूप से भी प्रयोग किया जाता है।
प्रकाश-विलगक

इलेक्ट्रॉनिकी में प्रकाश-विलगक (opto-isolator) वह इलेक्ट्रॉनिक अवयव है जो किसी विद्युत संकेत को प्रकाश के माध्यम से एक परिपथ से दूसरे परिपथ में भेज सकता है, जो पहले परिपथ से विलगित (आइसोलेटेड) हो। इस प्रकार यह दो अलग-अलग वोल्तता पर स्थित परिपथों के बीच संकेतों का आदान-प्रदान कर सकता है। इस प्रकार इसका कार्य एक विलगक (आइसोलेटर) का है। किन्तु इसे प्रकाश-युग्मक (optocoupler या photocoupler) भी कहते हैं क्योंकि यह परस्पर विलगित दो परिपथों को संकेत द्वारा 'जोड़ने' का काम भी करता है। वाणिज्यिक रूप से उपलब्ध प्रकाश-विलगक १० हजार वोल्ट तक विलगन प्रदान करते हैं तथा 10 kV/μs तक के वोल्टेज परिवर्तन सह सकते हैं। सबसे सामान्य प्रकाश-विलगक में एक प्रकाश उत्सर्जक डायोड (LED) तथा एक फोटोट्रान्जिस्टर होता है। ये दोनों एक ही अपारदर्शी पैकेज के अन्दर निर्मित होते हैं। प्रायः प्रकाश-विलगकों का उपयोग अंकीय संकेतों (on-off) के संचार के लिये किया जाता है किन्तु कुछ विधियों का उपयोग करके इन्हें अनुरूप संकेतों के साथ भी काम में लिया जा सकता है। एक ठोस-अवस्था प्रकाश उत्सर्जक को एक अर्धचालक संसूचक (detector) से युग्मित करके विद्युत-विलगन (isolation) प्राप्त करने का महत्व १९६३ में समझ में आया था। १९६८ में प्रकाश-प्रतिरोधक पर आधारित प्रकाश-युग्मक निर्मित किये गये।
सुचेता भिडे चापेकर

सुचेता भिडे चापेकर (जन्म ६ दिसंबर १९४८) एक भारतीय शास्त्रीय नर्तक और कोरियोग्राफर हैं। वह भरतनाट्यम करती है। वह "कलावर्धि" की संस्थापक हैं, जो शास्त्रीय नृत्य में शिक्षण और प्रचार गतिविधियों का समर्थन करने वाला एक ट्रस्ट, जहां वह भरतनाट्यम भी सिखाती है। वह संगीत नाटक अकादमी पुरस्कार (२००७) के एक प्राप्तकर्ता रही हैं। उनका जन्म जन्म ६ दिसंबर १९४८ में मुंबई में हुआ था। उन्होंने अपनी पहला नृत्य प्रदर्शन १९६३ में किया। उन्होंने आचार्य पार्वती कुमार और के पी. क्षितपा पिल्लई के तहत प्रशिक्षित किया। उन्होंने कई स्थानीय संगीत समारोहों में प्रदर्शन किया जिस में मद्रास संगीत अकादमी १९७४ भी शामिल है। उन्होंने १९८२ में पहली बार भारत के बाहर प्रदर्शन किया जिस में लंदन, पेरिस, और रॉटरडैम शामिल है। १९८० के दशक के दौरान, उन्होंने अपने घर राज्य महाराष्ट्र में विभिन्न संगीत कार्यक्रमों में प्रदर्शन किया। उन्होंने हिंदी और मराठी गानों को मिला के कई भरतनाट्यम प्रदर्शन दिए। चापेकर "कलावर्धिनी" के संस्थापक हैं, एक धर्मार्थ ट्रस्ट जो शास्त्रीय नृत्य में शिक्षण और प्रचार गतिविधियों का समर्थन करता है।
जयपुर-किशनगढ़ द्रुतगामी मार्ग

जयपुर-किशनगढ़ द्रुतगामी मार्ग, जिसे जयपुर-अजमेर एक्सप्रेसवे भी कहते हैं, एक ९० किलोमीटर लम्बा पहुँच नियंत्रित द्रुतमार्ग (एक्सप्रेसवे) है, जो भारतीय राज्य राजस्थान की राजधानी, जयपुर को किशनगढ़ से जोड़ता है। यह द्रुतमार्ग रा. रा. ८ का एक खण्ड है जो कि स्वर्ण चतुर्भुज परियोजना का हिस्सा है, जो अपने आप में राष्ट्रीय राजमार्ग विकास परियोजना (एन.एच.डी.पी) का एक हिस्सा है। इस एक्सप्रेसवे की चौड़ाई छह लेन है, तथा इसका उद्घाटन अप्रैल, २००५ में किया गया था। जीवीके जयपुर एक्सप्रेसवे प्राइवेट लिमिटेड (जी.जे.ई.पी.एल) ने बिल्ड-ऑपरेट-ट्रांसफर मॉडल के तहत इस द्रुतमार्ग का निर्माण कार्य किया है। ७.२९ अरब रुपये की लागत से निर्मित यह द्रुतमार्ग, सरकारी-निजी साझेदारी मॉडल के तहत निर्मित होने वाली पहली भारतीय सड़क है।
श्वसन पथ

मानव में श्वसन पथ (respiratory tract), श्वसन तंत्र का वह भाग है जो साँस लेने और छोड़ने से सम्बन्धित है।
परमाणु अस्त्रों से युक्त देशों की सूची

दुनिया में आठ देश हैं जो परमाणु हथियारों को सफलतापूर्वक विस्फोट कर चुके हैं। इन में से पाच देश परमाणु अप्रसार संधि (NPT) के अंतर्गत परमाणु-हथियार राज्य जाने जाते है; जो है अमेरिका, ब्रिटेन, फ्रांस, रूस, और चीन। परमाणु अप्रसार संधि मे शामील न होने वाले तीन देश जिन्होंने सफलतापूर्वक परमाणु विस्फोट किया है वो है; भारत, उत्तर कोरिया, और पाकिस्तान। उत्तरी कोरिया पहले परमाणु अप्रसार संधि मे शामिल था लेकिन २००३ में वे हट गए। इज़राइल के पास भी परमाणु हथियार होने की व्यापक संभावना जताई जाती है, हालांकि यह इसके बारे में जानबूझकर अस्पष्टता की नीति बनाए रखता है और यह स्वीकार नहीं करता है। और इज़राइल किसी प्रकार के परमाणु परीक्षण आयोजित करने के लिए निश्चित रूप से ज्ञात नहीं है।
द्विधातु पट्टी

द्विधातु पट्टी (bimetallic strip) दो धातुओं से मिलकर निर्मित पट्टी होती है। यह ताप परिवर्तन को यांत्रिक विस्थापन में बदल देती है। इस प्रकार यह कई युक्तियों में ताप की अधिकतम मान को नियंत्रित करने के काम आती है, जैसे कपड़ा प्रेस करने वाली विद्युत इस्तरी में। इसके कार्य करने का सिद्धान्त यह है कि समान मात्रा में ताप बढ़ने पर दो भिन्न धातुओं में तापीय प्रसार अलग-अलग होता है।
प्रतिरोध तापमापी

प्रतिरोध तापमापी (Resistance thermometers या resistance temperature detectors (RTDs)) ताप मापन के लिए प्रयुक्त संवेदक (sensors) हैं। बहुत से प्रतिरोध तापमापी किसी सिरामिक या काच के टुकड़े पर महीन तार के अनेकों फेरे लपेटकर बनाये जाते हैं। RTD के लिए प्रयुक्त तार शुद्ध पदार्थ का बना होता है, जैसे प्लेटिनम, निकल या ताम्र। इस पदार्थ का प्रतिरोध/ताप सम्बन्ध बहुत रैखिक होता है। RTD की यथार्थता ( accuracy) तथा पुनरावर्तनीयता (repeatability) श्रेष्ठतर होती है। इस कारण 600 °C से कम ताप पर तापयुग्मों के स्थान पर इनका प्रचलन बढ़ रहा है। प्रतिरोध तापमापी के कार्य करने का आधार यह है कि ताप बढने पर प्रतिरोध भी बढता है। ताप के साथ प्रतिरोध का सम्बन्ध निम्नलिखित सरलीकृत रूप में लिखा जा सकता है- जहाँ: Pt100 (प्लेटिनम RTD जिसका R = 100 Ω , 0 °C पर) एक सर्वसामान्य आरटीडी है। नीचे की सारणी में विभिन्न ताप पर इसके प्रतिरोध का मान दिया गया है। इस संसूचक (सेन्सर) के लिये α = 0.00385 K-1। RTD के रचना के लिये प्रायः ताँबा, निकल, प्लेटिनम आदि का उपयोग होता है। नीचे की सारणी में इनमें से कुछ पदार्थों के गुण दिये गये हैं-
श्रीराम अय्यर

श्रीराम अय्यर एक भारतीय गायक हैं, जिन्होंने बॉलीवुड फिल्म, इकबाल के लिए संगीत प्रदान किया है, और ज़ी टीवी के शो सा रे गा मा पा चैलेंज 2007 के लिए उद्घाटन के थीम गीत भी गाया है। वह फ्यूजन बैंड "ओम द फ्यूजन बैंड" के मुख्य गायक हैं।  विभिन्न शैलियों के संगीत का मिश्रण कर सकने की अपनी अद्वितीय क्षमता के लिए पहचाने जाने वाले श्रीराम दुनिया भर में २००० से अधिक लाइव शो कर चुके हैं। वह शास्त्रीय संगीत, बॉलीवुड, सूफी या फ्यूज़न, किसी भी तरह के गीतों को आसानी से गा लेते हैं। लाइव शो करने के अलावा उन्होंने इकबाल, उड़ान और नो वन किल्ड जेसिका इत्यादि फिल्मों के लिए पार्श्व गायन भी किया है। अपनी सफलता के लिए क्रेडिट वह अपनी एलबम "ओम" को देते हैं, जो टाइम्स म्यूजिक द्वारा लांच एक फ्यूजन एलबम थी। ओम को दुनिया भर में समीक्षकों द्वारा प्रशंसित किया गया, और सैन फ्रांसिस्को में आयोजित "संगीत अवार्ड्स" के लिए नामित भी किया गया था। श्रीराम ने कई टीवी सीरियलों के शीर्षक गीत भी गाये हैं, जिनमें शाब्बाश इंडिया, टाइटन अंताक्षरी, हीरो होंडा सा रे गा मा पा, लिटिल चैंप्स, रॉक एन रोल फॅमिली और जिन्दा दिल इत्यादि प्रमुख हैं। शाब्बाश इंडिया के गीत के लिए तो उन्होंने आर ए पी ए पुरस्कार भी जीता है। उन्होंने कई कंपनियों जैसे रिलायंस, एचडीएफसी बैंक, कर्लऑन, डॉ रेड्डीज़, स्टैंडर्ड चार्टर्ड बैंक, आई सी आई सी आई और सरकार के कई त्योहारों, जैसे कामनवेल्थ गेम्स, आईपीएल, आदि के लिए भी प्रदर्शन किया है। श्रीराम ने कई अन्य पार्श्व गायकों के साथ भी काम किया है, जिनमें महालक्ष्मी अय्यर, कुणाल गांजावाला, श्रेया घोषाल, हरिहरन, शान, कैलाश खेर, जावेद अली, सौम्या राव, नरेश अय्यर और, महान संगीत निर्देशकों में से एक, शंकर-एहसान-लॉय इत्यादि प्रमुख हैं। हाल ही में उन्होंने यूट्यूब सनसनी, शहनाईवादक शंकर टकर के साथ भी 'पिया' गीत के लिए काम किया। श्रीराम ने ए.टी.ओ.एस. पुणे उत्सव 2013 में भी प्रदर्शन किया है।
विलियमसन ए॰ संगमा

विलियमसन अम्पांग संगमा (18 अक्टूबर 1919 - 25 अक्टूबर 1990), एक गारो नेता, मेघालय के संस्थापक मुख्यमंत्री थे, 21 जनवरी 1972 को भारतीय संघ में इक्कीसवीं राज्य था। 1989 में वे गोजो के बीच पहली मिजोरम राज्यपाल थे। कप्तान विलियमसन ए। संगमा एक राजनेता, आदिवासी नेता थे और मेघालय राज्य के निर्माण के लिए संघर्ष करने के लिए एक अग्रणी, तीन प्राचीन पहाड़ी समुदायों - गारोस, जयंतिया और खासी - - खासी और जेंटाओं का देश माना जाता था भारत में पहले मंगोलियन प्रवासन के अवशेष बने, जबकि गारो मूल रूप से बसे हुए प्रांत टोरस, तिब्बत से आये। कैप्टन डब्लू। ए। संगमा का जन्म दक्षिण गारो हिल्स जिले के बागमारा में हुआ था। उन्होंने कांग्रेस (आई) पार्टी में अपने राजनीतिक संगठन को विलीन करने के बाद भी, बागमरा विधानसभा क्षेत्र का प्रतिनिधित्व किया। वे साल्सेन्ग सी। मराक के साथ ही मेघालय के मुख्यमंत्री हैं, जिन्होंने पांच साल का कार्यकाल पूरा कर लिया है। कैप्टन विलियमसन ए संगमा की जीवनी मिहिर एन। संगमा द्वारा लिखी गई थी। 1999 में उनकी मृत्यु के बाद, मेघालय की सरकार के बाद उनके नाम पर शैक्षिक संस्थानों सहित कई सार्वजनिक संपत्तियों के नाम पर उन्हें सम्मानित किया गया। 1994 में। उनके नाम कैप्टन विलियमसन संगमा पुरस्कार पर एक पुरस्कार भी दिया जाता है।
उच्च निष्पादन मिश्रातु

अतिमिश्रातु (superalloy) या उच्च निष्पादन मिश्रातु (high-performance alloy) उस मिश्रातु को कहते हैं जिसमें अनेकों गुण एक साथ हों, जैसे- उत्कृष्ट यांत्रिक शक्ति, अल्प तापीय विसर्पण विरूपण (resistance to thermal creep deformation), अच्छी सतह स्थायित्व, कम क्षरण और आक्सीकरण की प्रवृति। इनके क्रिस्टल प्रायः फेस-सेन्टर्ड क्युबिक ऑस्टेनिटिक होते हैं। इनके कुछ उदाहरण ये हैं -हस्टेलॉय (Hastelloy), इन्कोनेल (Inconel), वस्पलॉय (Waspaloy), रेने मिश्रातु (Rene alloys), हेनीज मिश्रातु (Haynes alloys), इन्कोलॉय (Incoloy), MP98T, TMS alloys, तथा CMSX एकल क्रिस्टल मिश्रातुएँ।
युद्धभियान जिब्राल्टर

१९६५ का भारत-पाक युद्ध उन मुठभेड़ों का नाम है जो दोनों देशों के बीच अप्रैल १९६५ से सितम्बर १९६५ के बीच हुई थी। इसे कश्मीर के दूसरे युद्ध के नाम से भी जाना जाता है। भारत और पाकिस्तान के बीच जम्मू और कश्मीर राज्य पर अधिकार के लिये बँटवारे के समय से ही विवाद चल रहा है। १९४७ में भारत-पाकिस्तान के बीच प्रथम युद्ध भी कश्मीर के लिये ही हुआ था। इस लड़ाई की शुरूआत पाकिस्तान ने अपने सैनिकों को घुसपैठियों के रूप में भेज कर इस उम्मीद में की थी कि कश्मीर की जनता भारत के खिलाफ विद्रोह कर देगी। इस अभियान का नाम पाकिस्तान ने युद्धभियान जिब्राल्टर रखा था।
जय प्रकाश रेड्डी

तुर्पू जयाप्रकाश रेड्डी एक भारतीय अभिनेता और तेलुगू सिनेमा में सक्रीय थे। यें भारत के आन्ध्र प्रदेश राज्य के कर्नूल जिले के सिर्वेल में पैदा हुए थे। इन्होंने फिल्म समरसिंह रेड्डी से प्रसिद्धि पाई, जहां उन्होंने वीरा राघव रेड्डी की भूमिका निभाई थी। उन्हें जेपी भी बुलाया जाता है। उन्होंने ब्लॉकबस्टर हिट फिल्म जयाम मानेदे रा और चेन्नाकेशव रेड्डी में खलनायक के रूप में अभिनय किया। खलनायक भूमिकाएं करने के अलावा इन्होंने कई कॉमेडी फिल्मों में भी अभिनय किया। 8 सितम्बर 2020 को इनका निधन हो गया है।
बेड़ू पाको बारमासा

बेडु पाको बारमासा (हिन्दी: पहाड़ी अंजीर वर्ष भर पकते हैं), उत्तराखण्ड का एक प्रसिद्ध कुमाऊँनी लोकगीत है, जिसके रचयिता स्व. बृजेन्द्र लाल शाह हैं। मोहन उप्रेती तथा बृजमोहन शाह द्वारा संगीतबद्ध यह गीत दुनिया भर में उत्तराखण्डियों द्वारा सुना जाता है। राग दुर्गा पर आधारित इस गीत को पहली बार वर्ष १९५२ में राजकीय इण्टर कॉलेज, नैनीताल के मंच पर गाया गया। बाद में इसे दिल्ली में तीन मूर्ति भवन में एक अन्तर्राष्ट्रीय सभा के सम्मान में प्रदर्शित किया गया, जिससे इसे अधिक प्रसिद्धि मिली। उस सभा में एचएमवी द्वारा बनाये गए इस गीत की रिकॉर्डिंग समस्त मेहमानों को स्मारिका के रूप में भी दी गयी थीं। यह भारत के पहले प्रधानमंत्री, जवाहर लाल नेहरू के पसंदीदा गीतों में से था।  गीत यह है- बेडु पाको बारा मासा, ओ नरणी काफल पाको चैत मेरी छैला बेडु पाको बारा मासा, ओ नरण काफल पाको चैत मेरी छैला – २ बेडु पाको बारा मासा -२, ओ नरण काफल पाको चैत मेरी छैला – २ (कोरस) भुण भुण दीन आयो -२ नरण पूजा तेरी मैत मेरी छैला -२ बेडु पाको बारा मासा -२, ओ नरण काफल पाको चैत मेरी छैला – २ आप खांछे पन सुपारी -२, नरण मैं पीलूँ छ बीड़ी मेरी छैला -२ बेडु पाको बारा मासा -२, ओ नरण काफल पाको चैत मेरी छैला – २ अल्मोडा की नंदा देवी, नरण फुल छढ़ूनी पाती मेरी छैला बेडु पाको बारा मासा -२ त्यार खुटा मा कांटो बुड्या, नरणा मेरी खुटी पीड़ा मेरी छैला बेडु पाको बारा मासा -२ अल्मोडा को लल्ल बजार, नरणा लल्ल मटा की सीढ़ी मेरी छैला बेडु पाको बारा मासा -२
सहज योग

सहजयोग का हिंदी में अर्थ है कि सह =आपके साथ और ज =जन्मा हुआ योग से तात्पर्य मिलन या जुड़ना अत: वह तरीका जिससे मनुष्य का सम्बन्ध (योग) परमात्मा से हो सकता है सहजयोग कहलाता है , मानव शरीर में जन्म से ही एक शुक्ष्म तन्त्र अद्रश्य रूप में हमारे अन्दर होता है जिसे आध्यात्मिक भाषा में सात चक्र और इड़ा, पिंगला, शुशुम्ना नाड़ियों के नाम से जाना जाता है इसके साथ परमात्मा कि एक शक्ति कुण्डलिनी नाम से मानव शरीर में स्थित होती है यह कुण्डलिनी शक्ति बच्चा जब माँ के गर्भ में होता है और जब भ्रूण दो से ढाई महीने (६० से ७५ दिन) का होता है तब यह शिशु के तालू भाग (limbic area) में प्रवेश करती है और मश्तिष्क में अपने प्रभाव को सक्रिय करते हुए रीढ़ कि हड्डी में मेरुरज्जु में होकर नीचे उतरती है जिससे ह्रदय में धडकन शुरू हो जाती है इस तरह यह कार्य परमात्मा का एक जिवंत कार्य होता है जिसे डॉक्टर बच्चे में एनर्जी आना बोलते हैं इसके बाद यह शक्ति रीढ़ कि हड्डी के अंतिम छोर तिकोनी हड्डी (sacrum bone) में जाकर साढ़े तीन कुंडल (लपेटे) में जाकर स्थित हो जाती है इसीलिए इस शक्ति को कुण्डलिनी बोलते हैं यह शक्ति प्रत्येक मानव में सुप्तावस्था में होती है जो मनुष्य या अवतार इस शक्ति के जागरण का अधिकारी है वह यह कुण्डलिनी शक्ति जागृत करता है जिससे मानव को आत्मसाक्षात्कार मिलता है तब यह कुण्डलिनी शक्ति जागृत हो जाती है और सातों चक्रों से गुजरती हुई सहस्त्रार चक्र पर पहुँचती है तब मानव के सिर के तालू भाग में और हाथों कि हथेलियों में ठण्डी -ठण्डी हवा महसूस होती है जिसे हिन्दू धर्म में परम चैतन्य(Vaibrations), इस्लाम में रूहानी,बाइबिल में कूल ब्रीज ऑफ़ द होलिघोस्ट कहा जाता है इस तरह सभी धर्म ग्रंथो में वर्णित आत्मसाक्षात्कार को सहजयोग से प्राप्त किया जा सकता है अब तक धरती पर जो भी सच्चे गुरु ,सूफी, संत, पीर पैगम्बर और अवतार आये वे सहजयोग से भलीभांति परिचित थे वे सब परमात्मा से योग का एकमेव रास्ता सहजयोग दुनिया को बताना चाहते थे परन्तु उस समय साधारण मानव समाज उन बातों को समझ नहीं पाया और उनके जाने के बाद अलग अलग धर्म सम्प्रदाय बनाकर मानव आपस में लड़ने लग गये संत कबीर ने जीवन भर सहजयोग का ही वर्णन किया है परन्तु वे किसी को आत्मसाक्षात्कार दे नहीं पाये धरती पर मानव उत्क्रांति में समय समय पर किये गये परमात्मा के कार्य में अनेक गुरु ,सूफी, संत, पीर पैगम्बर और अवतारों ने धरती पर जन्म लिया और मानव जाति को सहजयोग का ज्ञान दिया अब तक इनके किये गये अधूरे आध्यात्मिक कार्यो को आगे बढ़ाते हुए इसको सार्वजनिक करने के लिए साक्षात् आदिशक्ति का अवतरण निर्मला श्रीवास्तव (श्री माताजी निर्मला देवी) रूप में हुआ जो आधुनिक युग में सहजयोग संस्थापिका है जिन्होंने दुर्लभ आत्मसाक्षात्कार को सार्वजनिक और आसान बनाकर संसार में प्रदान किया जिसका आज विश्व के १७० देशों के सभी धर्मों के लोग लाभ ले रहे हैं आधुनिक युग में श्री माताजी निर्मला देवी ही है जिसने संसार के सभी धर्मो को गहराई से समझाते हुए सबमे एक ही सत्यता को स्पष्ट किया है और सभी धर्मो को एक सूत्र में बांधने का प्रयास किया है
कटारमल सूर्य मन्दिर

कटारमल सूर्य मन्दिर भारतवर्ष का प्राचीनतम सूर्य मन्दिर है। यह पूर्वाभिमुखी है तथा उत्तराखण्ड राज्य में अल्मोड़ा जिले के अधेली सुनार नामक गॉंव में स्थित है। इसका निर्माण कत्यूरी राजवंश के तत्कालीन शासक कटारमल के द्वारा छठीं से नवीं शताब्दी में हुआ था। यह कुमांऊॅं के विशालतम ऊँचे मन्दिरों में से एक व उत्तर भारत में विलक्षण स्थापत्य एवम् शिल्प कला का बेजोड़ उदाहरण है तथा समुद्र सतह से लगभग 2116 मीटर की ऊँचाई पर पर्वत पर स्थित है। कटारमल सूर्य मन्दिर का निर्माण मध्ययुगीन कत्यूरी राजवंश के शासक कटारमल के द्वारा छठीं से नवीं शताब्दी में हुआ था। यहां आपको मंदिरों के पत्थरों पर की गई शिल्प कला का यहां बेजोड़ उदाहरण देखने को मिलता है. मंदिर को एक ऊंचे चबूतरे पर बनाया गया था जिसके खंडित शिखर आज भी इस मंदिर की विशालता और वैभवता का एहसास कराता है. कटारमल सूर्य मन्दिर का निर्माण कत्यूरी राजवंश के शासक कटारमल के द्वारा हुआ था। इसका निर्माण एक ऊँचे वर्गाकार चबूतरे पर है, जो भारतवर्ष मेंं सूर्यदेव को समर्पित प्राचीन और प्रमुख मन्दिरों में से एक है। आज भी मन्दिर के ऊँचे खंडित शिखर को देखकर इसकी विशालता व वैभव का अनुमान स्पष्ट होता है। मुख्य मन्दिर के आस-पास 45 छोटे-बड़े मन्दिरों का समूह भी बेजोड़ है। मुख्य मन्दिर की संरचना त्रिरथ है और वर्गाकार गर्भगृह के साथ वक्ररेखी शिखर सहित निर्मित है। गर्भगृह का प्रवेश द्वार बेजोड़ काष्ठ कला द्वारा उत्कीर्ण था, जो कुछ अन्य अवशेषों के साथ वर्तमान में नई दिल्ली स्थित राष्ट्रीय संग्रहालय में प्रदर्शित है। पौराणिक उल्लेखों के अनुसार सतयुग में उत्तराखण्ड की कन्दराओं में जब ऋषि-मुनियों पर धर्मद्वेषी असुर ने अत्याचार किये थे। तत्समय द्रोणगिरी (दूनागिरी), कषायपर्वत तथा कंजार पर्वत के ऋषि मुनियों ने कौशिकी (कोसी नदी) के तट पर आकर सूर्य-देव की स्तुति की। ऋषि मुनियों की स्तुति से प्रसन्न होकर सूर्य-देव ने अपने दिव्य तेज को वटशिला में स्थापित कर दिया। इसी वटशिला पर कत्यूरी राजवंश के शासक कटारमल ने बड़ादित्य नामक तीर्थ स्थान के रूप में प्रस्तुत सूर्य-मन्दिर का निर्माण करवाया होगा। जो अब कटारमल सूर्य-मन्दिर के नाम से प्रसिद्ध है। == किंवदन्तियॉं व कथाऐं == This temple is situated near by koshi uttrakhand. कटारमल सूर्य मन्दिर अल्मोड़ा से रानीखेत मोटरमार्ग के समीप है। अल्मोड़ा से 17 किलोमीटर के बाद ३00 मीटर पैदल मार्ग है। निकटतम हवाई अड्डा रामनगर व हल्द्वानी के मध्य में स्थित पंतनगर विमानक्षेत्र है। यह सड़क द्वारा लगभग 135 किलोमीटर की दूरी पर पंतनगर में ही है। जहॉं से सुविधानुसार टैक्सी अथवा कार से पहुॅंचा जा सकता है। रेलवे जंक्‍शन काठगोदाम जो कि लगभग एक सौ किलोमीटर की दूरी पर तथा दूसरा रेलवे जंक्शन 130 किलोमीटर पर रामनगर में है। दोनों स्थानों से सुविधानुसार उत्तराखण्ड परिवहन की बस अथवा टैक्सी कार द्वारा आसानी से पहुंचा जा सकता है। दिल्‍ली के आनन्द विहार आईएसबीटी से लगभग 350 किलोमीटर की दूरी पर है। यहाँ से अल्मोड़ा व रानीखेत के लिये उत्तराखंड परिवहन की बसें नियमित रूप से उपलब्ध होती हैं। जिनके द्वारा 10-15 घंटों में यहाँ पहुंचा जाता है। प्रदेश के अन्‍य स्थानों से भी बसों की सुविधाऐं उपलब्ध हैं। दिल्‍ली से रूट: राष्‍ट्रीय राजमार्ग 24 से हापुड़, गजरौला, मुरादाबाद, काशीपुर, हलद्वानी, भवाली तथा अल्मोड़ा व रानीखेत होते हुए पहुंचा जा सकता है।
सुनहरी मस्जिद

सुनहरी मस्जिद पुरानी दिल्ली में स्थित एक मस्जिद है। यह लाल किले के दिल्ली दरवाजे के दक्षिण-पश्चिमी किनारे में, नेताजी सुभाष बाग के सामने स्थित है। इसके चारों ओर तीन गुंबद बने हुए हैं, जिसमें तांबे के साथ सोने का पानी चढ़ाया गया था। इसी से इसका नाम सुनहरी मस्जिद पड़ गया। मस्जिद के ऊपर तीन गुंबद हैं, जो मूल रूप से तांबे से बने थे, जिससे इसका नाम पड़ा। मस्जिद में एक मुख्य प्रार्थना कक्ष और दो मीनारें हैं। मस्जिद के केंद्रीय मेहराब पर मस्जिद के निर्माता और इसके निर्माण की तारीख के बारे में एक शिलालेख है। 1852 में, बहादुर शाह द्वितीय ने मस्जिद की मरम्मत कराई और गुंबदों की तांबे की प्लेटों को बलुआ पत्थर से बदल दिया।
गगास नदी

गगास नदी रामगंगा नदी की एक सहायक नदी है, मानसखण्ड में इसका उल्लेख गार्गी के नाम से हुआ है। यह उत्तराखण्ड के हिमालयी पर्वत श्रृंखलाओं के कुमांऊँ क्षेत्र के अन्तर्गत अल्मोड़ा जिले के द्रोणागिरी, नागार्जुन इत्यादि पर्वतों के विभिन्न प्राकृतिक जलस्रतों के संगमोंं से बनती है। अनन्तत: भिकियासैंण नामक तहसील पर रामगंगा नदी में मिल जाती हैैा नदी किनारे अनेक मंदिर स्थित है ,कई छोटे छोटे शिव मंदिर स्थित है मण्केश्वर, फुल्टेश्वर, गार्गेश्वर, पिंडेश्वर, सुरणा गाड, बेनाली गाड, दोसाद, दुगोड़ा गाड़, मौना गाड़, नौरण नामक नदी भिकियासैंण में मिलती है
असम समझौता

असम समझौता (Assam Accord) भारत सरकार के प्रतिनिधियों और असम आंदोलन के नेताओं के बीच हस्ताक्षरित समझौता ज्ञापन (MoS) था। 15 अगस्त 1985 को नई दिल्ली में तत्कालीन प्रधानमंत्री राजीव गांधी की उपस्थिति में इस पर हस्ताक्षर किए गए।
सूर्य मंदिर

सूर्य देवता को समर्पित भवनों या मन्दिरों को सूर्य मंदिर कहते हैं। इस तरह के मंदिर भारत के अलावा अन्य संस्कृतियों में भी पाये जाते हैं, जैसे चीन, मिस्र, और पेरू।
श्याम सरन नेगी

श्याम सरन नेगी, (जन्म:1 जुलाई 1917 - मृत्यु:5 नवम्बर 2022) कल्पा, हिमाचल प्रदेश में एक सेवानिवृत्त स्कूल शिक्षक हैं जिन्होंने 1951 में हुए स्वतंत्र भारत के पहले आम चुनाव में सबसे पहला मतदान किया।  1947 में ब्रिटिश राज के अंत के बाद देश के पहले चुनाव हालांकि फरवरी 1952 में हुए, किंतु सर्दी के मौसम में भारी बर्फबारी की संभावनाओं के कारण हिमाचल प्रदेश के निवासियों को पांच महीने पहले ही वोट करने के लिए का मौका दिया गया। नेगी ने 1951 के बाद से हर आम चुनाव में मतदान किया है, और उन्हें भारत के सबसे पुराने मतदाता के रूप में माना जा रहा है। श्याम सरन ने एक हिंदी फिल्म सनम रे में एक विशेष उपस्थिति भी दर्ज कराई। 2010 में, चुनाव आयोग के हीरक जयंती समारोह के अवसर पर तत्कालीन मुख्य चुनाव आयुक्त नवीन चावला ने नेगी के गांव का दौरा किया और उन्हें मतदान करने के प्रचार अभियान का दूत घोषित किया। 2014 में, गूगल इंडिया ने एक सार्वजनिक सेवा उद्घोषणा के रूप में एक वीडियो बनाया जिसमें नेगी ने पहले चुनाव में अपनी भागीदारी के बारे में बताया व दर्शकों को मतदान के महत्व के बारे में जागरूक किया।